CELEX: 32010R0333
Language: hu
Date: 2010-04-22 00:00:00
Title: A Bizottság 333/2010/EU rendelete ( 2010. április 22. ) a Bacillus subtilis C-3102 (DSM 15544) elválasztott malacok takarmány-adalékanyagaként történő új felhasználásának engedélyezéséről (az engedély jogosultja: Calpis Co. Ltd. Japan; képviselője az Európai Unióban a Calpis Co. Ltd. Europe Representative Office) (EGT-vonatkozású szöveg)

23.4.2010   
            
            
               HU
            
            
               Az Európai Unió Hivatalos Lapja
            
            
               L 102/19
            
         A BIZOTTSÁG 333/2010/EU RENDELETE
   (2010. április 22.)
   a Bacillus subtilis C-3102 (DSM 15544) elválasztott malacok takarmány-adalékanyagaként történő új felhasználásának engedélyezéséről (az engedély jogosultja: Calpis Co. Ltd. Japan; képviselője az Európai Unióban a Calpis Co. Ltd. Europe Representative Office)
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, valamint az engedélyek megadásának indokairól és eljárásairól.
            
         
               (2)
            
            
               Az 1831/2003/EK rendelet 7. cikkével összhangban a Bizottsághoz kérelem érkezett az e rendelet mellékletében szereplő készítmény engedélyezésére vonatkozóan. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
            
         
               (3)
            
            
               A kérelem az „állattenyésztésben alkalmazott adalékanyagok” adalékanyag-kategóriába sorolandó Bacillus subtilis C-3102 (DSM 15544) készítmény elválasztott malacok takarmány-adalékanyagaként történő új felhasználásának engedélyezésére vonatkozik.
            
         
               (4)
            
            
               Az említett mikroorganizmus-készítmény használatát brojlercsirkék esetében az 1444/2006/EK bizottsági rendelet (2) engedélyezte.
            
         
               (5)
            
            
               A Bizottsághoz új adatokat nyújtottak be az elválasztott malacok esetében történő engedélyezés iránti kérelem alátámasztására. Az Európai Élelmiszerbiztonsági Hatóság (a továbbiakban: a Hatóság) 2009. december 9-i véleményében (3) megállapította, hogy a Bacillus subtilis C-3102 (DSM 15544) nincs káros hatással az állati vagy emberi egészségre, illetve a környezetre, és a készítmény javítja az állatok hozamát. A Hatóság szerint nem szükséges elrendelni a forgalomba hozatalt követő egyedi nyomonkövetési előírásokat. Emellett ellenőrizte az 1831/2003/EK rendelettel létrehozott közösségi referencialaboratóriumnak a takarmányban lévő adalékanyagok vizsgálatakor alkalmazott analitikai módszerrel kapcsolatban benyújtott jelentését is.
            
         
               (6)
            
            
               A Bacillus subtilis C-3102 (DSM 15544) értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény használatát az e rendelet mellékletében meghatározottak szerint engedélyezni kell.
            
         
               (7)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A mellékletben meghatározott, az „állattenyésztésben alkalmazott adalékanyagok” adalékanyag-kategóriába és a „bélflóra-stabilizálók” funkcionális csoportba tartozó készítmény takarmány-adalékanyagként történő használata a mellékletben meghatározott feltételek mellett engedélyezett.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. április 22-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 268., 2003.10.18., 29. o.
   
      (2)  HL L 271., 2006.9.30., 19. o.
   
      (3)  The EFSA Journal 2010; 8(1):1426.
   
      MELLÉKLET
      
                  Az adalékanyag azonosítószáma
               
               
                  Az engedély jogosultjának neve
               
               
                  Adalékanyag
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Maximális életkor
               
               
                  Minimális tartalom
               
               
                  Maximális tartalom
               
               
                  További rendelkezések
               
               
                  Az engedély lejárta
               
            
                  CFU/kg 12 %-os nedvességtartalmú teljes értékű takarmányban
               
            
                  
                     Kategória: állattenyésztésben alkalmazott adalékanyagok. Funkcionális csoport: bélflóra-stabilizálók
                  
               
            
                  4b1820
               
               
                  Calpis Co. Ltd. Japan; az Európai Unióban a Calpis Co. Ltd. Europe Representative Office (Franciaország) képviseli
               
               
                  
                     Bacillus subtilis C-3102 (DSM 15544)
               
               
                  
                               
                           
                           
                              Az adalékanyag összetétele:
                              
                                 Bacillus subtilis C-3102 (DSM 15544), legalább 1,0 × 1010 CFU/g
                           
                        
                               
                           
                           
                              A hatóanyag jellemzése:
                              
                                 Bacillus subtilis C-3102 (DSM 15544) csíraképes spórái (CFU)
                           
                        
                               
                           
                           
                              Analitikai módszer (1):
                              
                                           
                                       
                                       
                                          Számlálás: valamennyi célmátrixban triprontartalmú szójaagart alkalmazó lemezes számlálásos módszer (EN 15874:2009)
                                       
                                    
                                           
                                       
                                       
                                          Azonosítás: pulzáló erőterű gélelektroforézis (PFGE)
                                       
                                    
                        
               
                  Elválasztott malacok
               
               
                  —
               
               
                  3 × 108
                  
               
               
                  —
               
               
                  
                              1.
                           
                           
                              Az adalékanyag, az előkeverék és az összetett takarmány használati utasításában fel kell tüntetni a tárolási hőmérsékletet, az eltarthatósági időtartamot és a pelletálási stabilitást.
                           
                        
                              2.
                           
                           
                              Legfeljebb kb. 35 kg-os elválasztott malacoknál történő felhasználásra.
                           
                        
                              3.
                           
                           
                              Biztonsági okokból használatkor védőmaszk, védőszemüveg és kesztyű viselése kötelező.
                           
                        
               
                  2020. május 13.
               
            
         (1)  Az analitikai módszerek részletes leírása a közösségi referencialaboratórium honlapján található meg: www.irmm.jrc.ec.europa.eu/crl-feed-additives